รีวิวที่แล้วรีวิวแบบรวมๆทั้งฟู๊ดฯ เนื่องจากฟู๊ดนี้ไม่ได้ใหญ่มากมาย รวมแล้วน่าจะมีสิบร้านนิดๆ เลยจะไม่สร้างร้านแยกนะคะ 

คราวนี้​ไปร้าน​ @Toast Junction ที่เคยสั่ง Kaya toast มาทานรอบก่อนๆ ดังแล้วแยกตัว กั้นฉากมากั้น+มีเอาโต๊ะและเก้าอี้ของตัวเองม​า​ตั้ง​ แยกขาดจากฟู๊ดฯเลย​ ดูโหรงเหรงพิกล

ร้านที่ลองทานเมื่อวันก่อนจะเป็นร้านหัวปลาหม้อไฟ ที่แต่ก่อนเคยมีร้านข้างนอกเป็นของตัวเอง มีรูปเจ้าของร้านถ่ายรูปคู่กับดาราฮ่องกงหลายรายแปะไว้ที่ตู้กระจก ดูน่าเชื่อถือดีค่ะ

ที่สั่งมาลองเป็น Slide Fish Soup แกงจืดปลาชิ้น ใส่เต้าหู้ และผักสด​ ซุปหวานหอม ปลาเนื้อสดหวานเด้งไม่เละ ไม่ทีกลิ่นคาวเลยค่ะ​ เต้าหู้กับผักก็อร่อย 

พ่อค้า+คนคิดเงินก็ยิ้มแย้มดูเป็นมิตรดีค่ะ ร้านนี้คงได้กลับไปทานอีก